open-index/open-wikipedia-markdown huggingface dataset:
Preuteleute

thumb|Preuteleute in 2014 (v.l.n.r. Ahmed, Alain, Ook Alain, Isaac en Den Diersten)
**Preuteleute** is e duo uut Ostende da humoristische shows inêen stikt en ôok liedjes fabricêert in 't dialect. Ze beschryvn under show ip under site zelve as 'platte retoriek, overgoten met een sausje van muzikale genialiteit'.

## Geschiedenisse
Preuteleute werd in 2002 ipgericht deur Sebastien Dewaele (artiestnnoame: Alain) en Tom Vanrijckeghem (artiestennoame: Ook Alain). Ze kendn mekoar ol sins 1995 en in 1996 âan ze een êeste projectje gestart, 'Marygold' genaamd. Marygold was echter gin langk leevn beschoorn. Sebastien studêerde of an 't Conservatorium va Gent en Tom an de Rockacademie van Tilburg.

In juni 2002 werd Sebastien gevroagd voen etwa kluchtigs inêen te steekn voen e privé-festivalletje in La Roche. J'et ton an Tom gevroagd van mee te doen en 't êen leidde agouw toe 't ander en azo was Preuteleute geboorn. In 2003 trokkn ze met under programma no de Gentsche Feestn en 't Vry Podium van de Paulusfeestn in Ostende.

Tusschen september 2003 en februoari 2004 toerden ze deur de Vlamsche zoaln met de “Humo's Comedy Express on Tour”. Vanaf de zomer van 2004 giengn ze ip tsjok met under show "Ostensche Pretensche". Doaruut groeide ton 't gedacht van een cd ip te neemn, et gelyknoamige album in 2005. In 2007 brochtn ze under ne twidde cd uut: Levenslessen.

Op 13 ogustus 2009 gaavn Alain en ook Alain toope met under twèè Ollanders under voorlopig latste optredn op de Paulusfèèsten in Ostende.

Sinds 't najoar van 2010 zien Sébastien en Tom bezuh me nieuw materiaal te schrievn en treedn z'op oender de name "Alain en Ook Alain gaan samen solo". Die show werd in 2011 e try-out tournee als anloop noar e come-back.
In moarte 2012 wordt den officiële come-back verwacht, toope met e nieuwe dubbel-cd.

## Albums
* Ostensche Pretensche (2005)
* Levenslessen (2007) releasedatum 12 augustus op de paulusfeesten
* Ostensche Pretensche re-release (2009)
* De Dubbele Witten (2012)

## Siengels
* Kestmussel (2006)
* Wieder weetn da (2012)

## Liedjes
* Smakt nie goed 
* Dikke Vette
* Vustekakker
* Spanjoard
* Nieuwe vibrator
* Vrouwmens
* Oeren op't Hoazegras
* In me bruunn
* Ostende
* Gistern enk me vrouwmens ...
* Bluuf me je fikkn va me ...
* Pakt je zak
* Wacko Jacko / Give Jezus his...
* Rost poept goed
* Brugs
* Ik hou van jou
* 12 september
* Schoone dag
* Stroent
* Komkommer
* Woste
* 't Zoad van e moat
* Emo
* Gie oere gie teve
* Mussel
* En gieder nie
* Germaine
* Volledig weg
* Chimay
* Wit je we
* Koeie
* Etter etwien etwoar etwoaschn etwa gezien
* Kalverliefde
* Oere
* Dikke vette remix
* Wieder weetn da
* Den eeste kut
* Nummer 9
* Stienkoard
* Hoelahoep
* Schart 't an
* E klintje met oar op
* Parkinson
* Ramskapelle
* E pientje wan 'k en dust
* Wilde tarwe
* Titietatuuti
* Let me see
* Lindeboom
* Jen oasem stienkt
* Gepluumd
* 't Is elve

## Externe koppelienge
*Officiëeln site Preuteleute
Ansoamevoart

Den **Ansoamevoart** (Nederlands: **Handzamevaart**) is e klêen riviertje of e beke in de Belgische provinsje West-Vloandern, die uutmoendt in den Yzer. 't Stroomgebied van de voart en de beekn die der inloopn, besloat een ippervlakte van 173&nbsp;km² ip de rechteroever van den Yzer.

De beke ountspriengt vlakby Toeroet, en noemt doa *Spanjoardbeke* (*Spanjaardbeek*). Ze buugt tonne of noa 't westn noa Kortemark. Vanaf doa is de noame *Krekebeke* of *Krekelbeke*, en stroomt 'n verder vorby Kortemark en Ansoame. Vorby Ansoame is de noame Ansoamevoart. De voart lopt tusschn Werkn en Zarrn deure, en is vanof doa gekanaliseerd. E bitje verder lopt d'Oede Zarrenbeke in den Ansoamevoart. De voart lopt nog tusschn Êesn en Vlazêle deure, en endigt tonne in 't stadscentrum van Diksmude in den Yzer.
Banana Peel

De **Banana Peel**, vuluut 'Banana Peel Jazz&Blues Club', is een wèreldberoemde jazz- en bluesclub in Ruuslee (Akkerweg (zystroate Bruggestraat)), ipgericht in 1966 deur Erik Carrette en Jean Verstraete.  't Is een club woada je ols echten Jazz- en Blueslief'ebber lid van ku wordn, mo 't is ook een platse woa dan der regelmoatig iptredens gegeevn wordn van bekende moa hêel dikkels ook ounbekende jazz- en bluesmuzikantn en groepn. De Banana Peel eet een enorme reputoasie ipgebouwd in de mêer of 40 joar dan ze bestoan omdan ze een enorm goeie neuze en vo talent en een styf sterke programoasie. Bekende noamen die der ip 't podium stoundn zyn Dr. Feelgood, The Nighthawks, Dana Gillespie, Walter 'Wolfman' Washington, en Magic Slim & The Teardrops.  't Êest iptreedn van Robert Cray in België was ip 24ste moarte 1985 in de Banana Peel.

## Van wo komt de noame Banana Peel?
De noame Banana Peel zoe verwyzn noar et nummer 'Banana Peel' van de New Orleans-jazz formoasie van Buddy Petit, wo dat den trombonist een stikstje in spilt da eentwien die over een bannaneschelle uutsliert uutbild.
Cowboys & Aliens

thumb|right|C&A ipt podium
**Cowboys & Aliens** is e vormalige Brugsche rockgroep me z'n eign typische geluud uut Brugge en wier in 1996 ipgericht deur Henk Vanhee en John Pollentier. Je stoptige achter tien joarn ip den 28e oktobere 2006. 

## Geschiedenisse
In't begun spildege diene groep vornamelijk alternatieven rock, ze pakten in 1997 zelfs een êerste ploate, "League of Fools", ip.  Mor in vergelykienge met undere loatere cd's ku je in feite under muziek van ton nie vergelykn.

Te woare pas vanaf under twidden ploate, "A Trip To The Stonehenge Colony" da de groep z'n uutendelikn droai voend in da specifieke segment van de rock.  Me de "sound" da ze toen aan en ze zelfs in 't buutnland noam en foam in de rocksierkwies verworvn.  Z'en oender andere die ploate uutgebrocht in Duutsland, Ôostenryk, Frankryk, Itoalië, Norwêegn, Finland, en azo vôort.

't Geluud van under muziek is in feite e bitje gebazeerd ip Black Sabbath, Led Zeppelin en John Spencer.  In 2002 zettegen ze e verder staptje in de goeie richtienk.  In 2004 mochtegen ze zelfs ip't heavymetalfestival Graspop in Dessl goan iptreedn.

Nog in 2004 en ze ton under vierde en latste ploate "Language Of Superstars" uutgebrocht. Ip den 28e oktobere 2006 gaven C&A under latste concert in 't Entrepot (Brugge).

Reunieen in 2008 en live en kicking tot up heden (2016) en met tal van concertn in binnen en buttenland,voorprogramma's van waereldartiesten enz..

## Bezettienge
*Zanger: Henk Vanhee
*Bassgitoare: Kris Vandekerckhove
*gitarist: John Pollentier
*Drums: Johan Van de Sype
*Drums oorspronkelijk& actueel: Peter Gaelens
*

## Ploaten
*1997 - League of Fools (cd)
*2000 - A trip To The Stonehenge Colony (cd)
*2002 - Love, Sex, Volume (cd)
*2004 - Language Of Superstars (cd)
*2011  Sandpaper Blues Knockout (ep)
*2015.......Vinyl ...........

## Externe koppeliengn
*"Ghost In My Speaker" viedejocliep C&A
*Open brieve van Henk Vanhee ôovr de split van C&A
*Verslagsje van't allerlatste iptreden van C&A
Sliek de Zeesterre

thumb| Release party 2017 Sterk Water
**Sliek de Zeesterre** is e West-Vlamsche rap-groep van de kust.
## Carrière
De broers Steve (Sliek Majestyk) & Sidney Van Lauwe (Sidjay de Fonktionoaris aka dFonk) zyn sedert 1994 actief in de hiphop-scene. In de zomer van 2003 kwam Sliek officieel noa buutn met de hit "Up en Neere". De zomerse clip was te zien ip Focus/WTV, TMF en Jim TV. De debuutsingle was goed voor drie weekn Vlamsche top tiene en e nominoasje vo West-Vloamienk van 't joar 2004 vor oendernemerchap in de Vlamsche muziekindustrie. Mè mêer of 300 iptreedns ip under noame en 3 singles in de Vlamsche top 10 èn ze Vloandern loatn weetn da hip hop leeft an de Vlamsche kust. 

Sliek werkt nu were an e nieuw album tegoare mè z'n broere Sidjay en Dj Shorty.
## Leedn
* Sliek Majestyk (raps)
* dFonk (beats, raps)
* DJ Shorty (beats, DJ)
## Albums & Singles
* juli 2003: Single : Up en Neere/De Kust
* juni 2004: Single: Zunnestroaln
* april 2005: Single: Zotte Wereld (tgoa me nie an)
* november 2005 : Single: 'Tis e slette
* september 2005: EP Aangespoeld
* juli 2007: Single : Up vacance/Up vacance remix
* oktober 2007: Album Sliek Majestyk
* november 2007: Single: Dag en nacht/Zeg watta je wilt
* november 2014 : E.P. Richting Alpha
* oktober 2016: Single: Liefde is blind
* april 2017: Single: Olles e zen ende
* mei 2017 : Album Sterk Water Deel 1
* mei 2018 : Single: Den avond is van ons
Bergrock

**Bergrock** was e festivalletje in Blanknberge dat deuregounk in 2006 en 2007 ip 't ende van april.

## 2007
**Ip vrydag:**
*Maudlin
*This Is A Standoff
*Captain Compost
*The Agreement
*Bouvier
*Always Fallen

**Ip zoaterdag:**
*Skitsoy
*Flatcat
*A School Of Quiet
*Face Tomorrow
*Finnegan's Lads
*Death Before Disco
*Rafflesia
*Regard
*The Black Pilots

## 2006
*Red Zebra
*Mint
*After All
*Cowboys & Aliens
*Severance
*Morda
*Blunt
*Rafflesia
*Brave like a Cowboy
*No Recess
*Best Demolitions
Thoprock

**Thoprock** is e meziekfestivol in Brugge da wor g'organiseird deur Jeugduus Thope ip Sinte-Machiels.
## 2009
DJ Dirk Stoops, De jeugd van tegenwoordig, Jasper Erkens, Red Zebra, Spoil Engine, Billy the Kill, Suburbia In Ruins, DJ Ass
## 2008
CPEX, Nailpin, Flatcat, DJ Dirk Stoops, Rise and Fall, Rafflesia, Dedicted, DIDIER SNAIL, John and Jack, DeeJames
## 2007
No Recess, Your God is Dead, Since the flood, Morda, First blood, Full Blown Chaos, Raised fist, Entombed, Captain Compost, Spoil Engine, Balthazar, Jerboa (Live), Heideroosjes, Les Truttes, DJ Dirk Stoops, The Subs, Dr. Lektroluv, Hermanos Inglesos 
## 2006
In da joar ad Thoprock vo den êerste ki e dubbel podium. an den ene kant e podium vo metal-groepn, en ton nateurlik 't ôofdpodium.

**ip't ôofdpodium:**
*De Dolfijntjes XL
*De Mens
*A Brand
*De La Vega
*Flatcat
*Nailpin
*Balthazar
*'XX'

**ip't zypodium:**
*Satanic Surfers
*Justice
*Morda
*Death Before Disco
*Mystère
*The Maple Room
*Shredder

## 2005
*Felix Da Housecat
*Shameboy
*'t Hof Van Commerce
*Bolchi
*Severance
*SFP
*Morda
*Deathwish

## 2004
*Janez Detd.
*Starflam
*Daan
*Camden
*Flatcat
*Dearly Deported
*Barbie Bangkok
*The Livest
*Morda

## 2003
*Discobar Galaxie
*'t Hof Van Commerce
*De Heideroosjes
*Speedball Jr.
*Scarrots
*Severance

## 2002
*Buscemi
*.Calibre
*Gorki
*Camden
*Lemon
*Square One

## 2001
*Red Zebra
*Monza
*The Kids
*Mint
*SFP

## 2000
*Betty goes green
*Jazzylipsy
*Belgian Asociality
*Project 1
*Ana Da Lucia

## Externe koppelienge
Officiëeln site Thoprock
Antwerpse Zes

De **Zesse van Antwerpn** is e bekendn groep ountwerpers van klêern uut Antwerpn. 

De Zesse zyn: 
*Walter Van Beirendonck
*Dirk Van Saene
*Dirk Bikkembergs
*Ann Demeulemeester
*Dries Van Noten
*Marina Yee 

Martin Margiela is't er ôok dikkers by vernoemd, moa makt eigentlik gin dêel uut van de Zesse.

Ze studeerdn of an de Academie van Antwerpn tusschen 1980 en 1981. In de London Fashion Week van 1988 woarn ze olmettekêe ountdekt. Je zou kunn peizn da ze e typischen styl en, moar eigentlik verschilt nunder werk ounderling styf vele.

Nunder opvolgers roakn intusschen ôok ol bekend: Raf Simons, Stephan Schneider, Veronique Branquinho,...
Kneistival

Het **kneistival** is e joarliks festivalletje dat e hêle weke, mêestol in 't midden van juli, deuregoat in Heist. De organisatoren goan uut van de filozofie dat e festival groatis moe kunn zyn vo 't volk. Bygevolg is't er e grôot dêel van't program groatis, juust ênigste momentn moet 't publiek en stintje bydroagen.  En die formule schynt te werkn. Want iedere zomere trekt 't vele volk noar de kust. Ondanks 't feit da ze 't met e beperkt budget moetn kunn zien te trekkn, kunn z' ieder joar toch wel e schône bezettienge vôorleggn.
## 2014
Diablo Blvd - Kosheen - Clouseau - Radio Guga - The Spectors - The Sore Losers - Compact Disk Dummies - Cowboys & Aliens - Zorro's Dirty Sister - Brihang - Renée - Dez Mona - Gorki - Sax The DJ - Arno
## 2013
Milk Inc. - The Hollies - The Rhytm Junks - De Kraaien - Postmen - Gers Pardoel - The Happy - Praga Khan - Maya's Moving Castle - The Van Jets - Les Truttes - Luc De Vos - Sarah Ferri - Spinvis - Marble Sounds - Zornik
## 2012
The Scabs - Soulsister - Customs - Intergalactic Lovers - Bed Rugs - De Mens- The Hickey Underworld - Hannelore Bedert - Heideroosjes - The Wolf Banes - The Selecter - Superlijm - Gentlemen of Verona - Psycho 44 - Polaroid Fiction - Willow
## 2011
Gunz' n Rozes - Balthazar - Das Pop -  Gabriel Rio - Jean Blaute en Eric Melaerts - The Sore Losers - De Jeugd van Tegenwoordig - Undefined - The Opposites - Daan - De Dolfijntjes XXL - Sherman - The Animals - Disco Enjoy

## 2010
Jasper Erkens - De Kreuners - Canned Heat - Team William - Zornik - Mintzkov - The Opposites - Meuris - Maudlin - Roadburg - Westerbergs & Heavy Hearts - Fixkes - Axelle Red - School Is Cool - Kowlier - Landfill

## 2009
Kim Wilde - Level 42 - Freaky Age - Brahim - Lalalover - De Jeugd van Tegenwoordig - Tom Helsen - Sioen - Lady Linn and Her Magnificent Seven - Barbie Bangkok - Starfucker - Sweet Coffee - Stijn - Magnus

## 2008
Thou - The Van Jets - Tim Vanhamel - Zita Swoon - De La Vega - Janez Detd - The Animals - Jerboa - Zap Mama - Fun Lovin' Criminals - The Ballroomquartet - De Mens

## 2007
*Zundag 22 juli 2007: Milow en Arid 
*Moandag 23 juli 2007: Billie King en Dr. John 
*Diesndag 24 juli 2007: Captain Compost, Nailpin, Dog eat Dog 
*Woensdag 25 juli 2007: Belpop Bastards, Björn Again 
*Dunderdag 26 juli 2007: Triggerfinger, A Brand 
*Vrydag 27 juli 2007: Stijn, Daan 
*Zoaterdag 28 juli 2007: De Fixkes, 't Hof van Commerce

## 2006
*23/07/06 - Kisstory, ACtion DC
*24/07/06 - Absynthe Minded, Metal Molly
*25/07/06 - Yevgueni, Gorki
*26/07/06 - Sweet Coffee, Leki
*27/07/06 - Krezip, Mint
*28/07/06 - Lalalover, The Nits
*29/07/06 - Hermanos Inglesos, Sven Van Hees

## 2005
*24/07/05 - Severance, SFP, 't Hof Van Commerce
*25/07/05 - Lemon, Zornik
*26/07/05 - Dirk Blanchart, Monza
*27/07/05 - Stash, Sioen
*28/07/05 - Roland, Raymond van het Groenewoud
*29/07/05 - DJ 6, Stijn, Daan, Sven Van Hees, Squadra Boss feat. Buscemi
*30/07/05 - DJ 6, Magnus, Vive La Fête, Afrekeningfuif Studio Brussel
## Externe koppelienge
*khwijzer:programma-kneistival
Keikop

thumb|<Center>'t Keimonument by de Grôte Mart
E **Keikop** is een inweuner va Poperienge, of etwien die doar ebôorn is. De benoamienge e te moakn mi nunder koppigied.

## ’n Ôorsproeng
Die bynoame en de Poperienknoars verdiend an nundern stryd teegn stad Yper. In de 14sn êeuw krêeg Yper in de streke ’t monopolie op de loaknandel. Dedie va Poperienge verzettnde nunder doateegn. 
Op ‘n 28sn oktober van ’t joar 1322 krêeg Yper van ’n groaf van Vloandern, Lodewyk I van Nevers, ’t ôorn dat er gin loakn van êeste kwaliteit muchte eweevn zyn binn een omtrek van drie eurn goans uut stad Yper. 
Dedie van Yper kostn op drie eurn in Poperienge roakn; moa de slimme gastn va Poperienge goengn zo troage da ze zein da ze nie in Yper rochtn binn de drie eurn. En dus blêef Poperienge loakn weevn. Loater van tyd kwam 't er toch nog e stadsôorlog van.

## Preus op e spotnoame
* De Poperienknoars zyn preus op nunder bynoame. Z’en e wyk en êen van de reuzn (*Piere de Keikop*) na die laptjenoame vernoemd.
* In 1988 e ze, omda de Vrydagmarkt juste 800 joar bestoeg, e monument inuldigd. ’t Is e combinoasje van e grôotn kei en e foenteine. ’t Monument stoat tusschen ’t Vrôonof en de Grôte Mart, juste lasen Sinte-Beirtns.
* In 2009 krygt Poperienge e nieuw logo. 'n Oundertitel is *kei van een stad*.
Rock Woaregem

**Rock Woaregem** es un fistievalleke dat ol ieder joar sedert 2002 in Woaregem deuregoa. 't Es oltaijd in april dan ze 't organiezeer'n en tegoare mee Dudstock es Rock Woaregem ei'enluk den oop'ner van 't nief (West-)Vloms fistievolsezoen.

## Geschiedenisse

## 2007
*DJ Dirk Stoops (Studio Brussel)
*Fun Lovin Criminals
*A Brand
*Monza
*Das Pop
*Mint
*Larsson
*Margaretha Von Parma

## 2006
*Ip vrijda 21 april: Was het nu '70, '80 of '90? - Stubru
*Ip zoaterda 22 april: Morbus | The Dogwalkers | Nina | El Guapo Stuntteam | 't Hof Van Commerce | De Dolfijntjes XXL | Praga Khan | Freejays

## 2005
*Ip vrijda 1 april: The Van Jets | The Bollock Brothers | Stash | De Mens
*Ip zoaterda 2 april: Basics | Daan | Flatcat | The Neon Judgement | One | Peter Pan Speedrock | Squadra Bossa feat. Buscemi | Vive La Fête

## 2004
*Ip vrijda 16/04: Triggerfinger | ACtion In DC | De Heideroosjes | Discobar Galaxie
*Ip zoaterda 17/04: Marble | Anthony | Mogul | Star industrie | Z | Bieze Baaze | Janez Detd | Levellers

## 2003
*Red Zebra
*Murk
*Mogul 
*'t Hof van Commerce
*Gorki 
*Def Value
*Camden

## 2002
*The Kids
*Red Zebra
*Monza
*Def Value

## Externe koppelienge
Officiëeln site Rock Woaregem
De Vorstinnen van Brugge

**De Vorstinnen van Brugge** was e reekse ip de BRT die uut 13 dêeln bestound. 't Veroal is gebaseerd ip de vertelliengn van Maurits Sabbe: *Het kwartet der Jacobijnen*, *De nood der Bariseeles*, *Caritate* en *Een mei van vroomheid*. De bewerkienge vo de TV wer gedoan deur Maurits Balfoort. In De Vorstinnen van Brugge stoat de bevolkienge van Brugge van 1894 toe an 1923 centroal, van de klêne en grôte burgerie toe 't werkvolk. Wa dan ze ollemolle gemêenschappelik en is e soortement van preusheid en oogertigheid da zelfst van de geweune werkvrouwn e vorstinne zoe maakn. De reekse wer vo den êeste ke uutgezoendn in oktober 1972. 't Was in dien tyd nog hêlegangs in 't zwart/wit te doen en d'acteurs klaptegen ollemolle Brugs, met uutzounderienge van d'ogere klasse in't veroal, die ABN of zelfs Frans klapt.  
Begun 2004 en ze nog e ki olle afleeveriengn eroald ip de VRT. 

## Veroal

Edgar Onghenae is e wever uut Gent die doa buutngesmeetn is gewist ip zyn werk omdat ie tevele boel zochte me z'n boazn. In Brugge goat ie in dienste by Theo Van Waefelghem, e klênen industrièl met ambitie. Theo beweegt em in de beetre Brugse burgerie t'ope me z'n vrouwe. Van Waefelghem et ôok nog e broere Adelin genaamd, die nie hêlegans juste was in zyn kop mo toch getrouwd was me Marie-Louise. Andere belangryke figeurn in 't verhoal zyn de kunstzinnige en aristocratische dokteur Spilliaert en z'n snelle dochter Ida, en e lêroare uut 't atheneum Jan Neys.

Edgar Onghenae eurt em e koamer by den erbergier Ward Bariseele. Doa leert ie Stientje, de dochter van den erbergier z'n broere Fons, die z'n vrouwe verloorn was moa nog 2 zeuns ad: Jean-Baptiste en Monne. Diene latste was e bitjen achterlik en d'apothekersklerke Quickelborne ad em ounder z'n oarm gepakt. Edgar goat uutendelik met zyn ideeën vo serieus wa spillement zorgn in Brugge.

## Acteurs
:Jo De Meyere (Edgar Onghenae)
:Johan Van der Bracht (Theo Van Waefelghem)
:Ann Petersen (moedertje van Theo)
:Jan Pauwels (Adelin Van Waefelghem)
:Marilou Mermans (Marie-Louise Van Waefelghem)
:Albert Hanssens (Spilliaert)
:Dora Van der Groen (Ida Spilliaert)
:Domien De Gruyter (Jan Neys)
:Rik De Coene (Ward Bariseele)
:Carmen Jonckheere (Stientje Bariseele)
:Gerard Vermeersch (Fons Bariseele)
:Jan Vermeersch (Jean-Baptiste Bariseele)
:Geert Lommée (de joenge Monne)
:Daniël De Cock (d'oedere Monne)
:Luc Philips (Quickelborne)
:Willy Lustenhouwer (dienstbode Lapouter)
: Rita Lommée (Cieltje)
Sinte-Machiels

**Sinte-Machiels** (officieel: *Sint-Michiels*) is e dêelgemêente van Brugge. Sinte-Machiels et 'n ippervlak van 9,59&nbsp;km² en et oengevêer 12300 inweuners. Tegoare mè Sint-Andries is't de rykste dêelgemêente van Brugge.

## Istorisch
In den tyd, wannêer da Sinte-Machiels nog gin anêengeslootn ge'êel vormdege mè Brugge, was 't e landbouwdorp da gekend was oender de noame Wynebrugge. An 't ende van den Twidde Wèreldorloge woarn der twi grôte bombardementn ip 't Kastêel Ter Linde me vele burgerslachtoffers. Da kastêel was 't marine radiocentrum voe de Duutse U-Bôotn. Sinte-Machiels wier bevryd deur e Canadese divisie.

## Bezienswèèrdigeedn
:15px *Kyk noa [[Bouwkundig erfgoed in Sinte-Machiels]]*
*'t kastêel van Tillegem en Tillegembus
*'t Lappersfortbus
*'t Boudewyn Seapark
*Bloemenoord, 't vôormalig gemeenthuus

Ofbeeldienge: Kasteel Tillegem A.jpg|Kastêel van Tillegem
Ofbeeldienge: Sint-Michiels - Town hall 1.jpg|Bloemenoord
Kôolkerke

**Kôolkerke** (officieel: *Koolkerke*) is e dêelgemêente van Brugge. 't Ed een ippervlakte van 4,17&nbsp;km² en telt 3147 inweuners (2005). Kôolkerke ligt ten nôordôosten van de Brugse binnstad.

Ofbeeldienge:Koolkerke - Village 1.jpg|Zicht ip Kôolkerke
Ofbeeldienge:Fort van Beieren R02.jpg|Hofstee Fort van Beieren

## Beziensweirdigheedn
:15px *Kyk noa [[Bouwkundig erfgoed in Kôolkerke en Sint-Jozef]]*
*Fort van Beieren - Een fort dat in 't begin van d' 18e êeuwe deur de Fransn architect Vauban is ountworpn.
9 februoari

**9 februoari** is de 40stn dag van 't joar in de gregorioansche kalender. 't Volgn nog 325 doagn (326 doagn in e schrikkeljoar) toet 't ende van 't joar.
## Geboorn
* 1869 - Marie-Anne Tibbaut, Vlamsche schilderesse
* 1873 - Maurits Sabbe, West-Vlamsche schryver
* 1904 - Irma Laplasse, g'executeerd vo collaboroasje met de Duutsche
* 1928 - Rinus Michels, Hollandsche foetballist en trainer 
* 1940 - Willem Vermandere, West-Vlamsche zanger en kunstnoare
* 1945 - Mia Farrow, Amerikoansche actrice
* 1945 - Gérard Lenorman, Fransche zanger
* 1957 - Jaco Van Dormael, Belgische cineast
* 1970 - Branko Strupar, Kroatische foetballist

## Gestorvn
* 1881 - Fjodor Dostojevski (59), Russische schryver
* 1981 - Bill Haley (55), Amerikoansche zanger
* 2002 - Prinsesse Margaret (71), zuster van keuniginne Elizabeth II van 't Verênigd Keunienkryk
Tineke van Heule

**Tineke van Heule** is e volksliedje over e fictief meisje uut Eule. 't Is eschreevn deur René De Clercq, en op muziek gezet deur Emiel Hullebroeck. 

## De tekst
Tineke van Heule, ons maartje,
Kan werken gelijk een paardje,
Kan melken, kan mesten,
Kan schuren gelijk de besten.
Tineke van Heule, ons maartje,
Staat hoog in de gunst van mijn vaartje,
En als moederken haar prijst,
Dat mijn zuster er om krijst,
Dan lach ik een beetj' in mijn baardje.

Liever dan een vis die in een goudzee zwemt,
Liever dan een vogel die geen sparen kent
Liever dan een freule, Tineke van Heule,
Tineke, ons maartjen in haar hemd !    (bis)

Tineke heeft geld noch goedje,
Noch landeke, noch pandeke, noch koetje,
Noch huisje, noch kruisje,
Noch een lappeke voor op mijn buisje.
Tineke heeft geld noch goedje, 
Maar een hemel is haar lachen en haar groetje,
Als zij trippelt naar de bron,
Met haar emmer in de zon,
En haar klompeken vast aan haar voetje.

Tineke van Heule, mijn minneken,
Op u staat mijn zoetste zinneken,
U lust ik, u kust' ik,
Op uw harteken bouw en rust ik.
Tineke van Heule, mijn minneken,
Mijn poezelig dubbel kinneken, 
Leg uw handeke in de mijn
En een bruiloft zal het zijn
Van een boer en een schoon boerinneken.

:Datum: Onbekend - bron: "Kampvuurliedje" op school 
:Auteursrecht onbekend
12 februoari

**12 februoari** is den 43stn dag van 't joar in de gregorioansche kalender. 't Volgn nog 322 doagn (323 doagn in e schrikkeljoar) toet 't ende van 't joar.
## Geboorn
* 1074 - Konrad, hertog van Neder-Lotharingen, Rooms-Duutsche keunienk en keunienk van Italië
* 1768 - Frans I van Ôostnryk
* 1809 - Charles Darwin
* 1861 - Lou Andreas-Salomé

## Gestorvn
* 1804 - Immanuel Kant, Duutsche filosoof
* 1938 - Maurits Sabbe
* 1976 - Paul Boudry
* 1978 - Cecilia Callebert
* 2020 - John Loridon, Vlamschn basketter
Vôorgeborchte

[thumb|<center>'t Vôorgeborgte deur [Andrea Mantegna]]
Het **vôorgeborchte** of **Limbus** ès woa da, volgens de katholieke kerke, de vroeg gestorvn kiendjes en woavôorn dat er gin tyd gewist was om ze te dôopn, noa toe goane. 't Es dus een sôorte niemandsland; de kiendjes zyn te joung om kwoad gedoan 't eine, dus moetn ze nie noa d'elle. Ze zyn ôok nie gedôopt en van d'erfzonde verlost, dus kunn ze nie noa 'n eemle.

Het vôorgeborchte is uutgevoundn gewist in de vierde êeuwe en wird achter 1700 joar, in 2007 ofgeschaft ounder paus Benedictus den Zestienstn. Het vôorgeborchte van d'elle bluuft bestoan voa ol de minsen die geleefd eine vôorn Christus.

Het vôorgeborchte eit nôois dêel uutgemakt van de lêer van de katholieke kerke, het wos en hypothese woaruut dat er de traditie van het vôorgeborchte gegroeid es. Doarom es 't er nogol wa consternoatie omda je moeilik een hypothese kunt "ofschaffen".

Eind goe, ol goe want nu es 't dudelik da ol die orme zielkes van die kindjes in 't vôorgeborchte, woavan dat er niemand goe wiste wat er mee gienk gebeurn, nu toch in 'n eeml zittn.
Vrije Universiteit Brussel

thumb|<center>Campus Etterbeek van de VUB
De **Vrije Universiteit Brussel** (VUB) is de belangrykste Nederlandstoalign universiteit van Brussel.

## Geschiedenisse
De Vrye Universiteit Brussel is ountstoan uut de Franstoalige ULB die in juni 1834 wierd ipgericht deur een Brusselschn advocoat Pierre-Théodore Verhaegen. 't Was zyn bedoelinge van een universiteit ip te richtn die ounafankelik was van Stoat en Kerke met academische vryeid.

Achter een styf moeilike start met financiële probleemn ging de ULB vanof 't ende van 1800 alsan moa voruut ondanks twi moeilike periodes: den Êeste Weireldoorloge ton dat al de Belgische universiteitn geslootn wierdn, en in 1941 (Twidde Weireldoorloge) ton dat den univ besliste van nie toe te geevn an de inbreukn ip academische vryeid deur de bezetter.

Vanof 1935 wierdn, êest in de faculteit Rechtn, cursussen in 't Nederlands gedoceerd en da wierd geleidelik an uutgebreid noa d' andere faculteitn. Vanof 1963 wierdn in al de faculteitn en scholen colleges in 't Nederlands gedoceerd. 

Vanof 1969 wierd de oude unitaire universiteit gesplitst in een Nederlandstoaligen en een Franstoaligen.

## Boasisfilosofie
De VUB et als ênige Vlamsche universiteit 't principe van vry ounderzoek in eur statuutn ingeschreevn. Da principe is gebaseerd ip een tekst van de Fransche wiskundign en nateurfilosoof Henri Poincaré (1854-1912):
::Het denken mag zich nooit onderwerpen,
::noch aan een dogma,
::noch aan een partij,
::noch aan een hartstocht,
::noch aan een belang,
::noch aan een vooroordeel, 
::noch aan om 't even wat,
::maar uitsluitend aan de feiten zelf,
::want onderwerpen betekent
::het einde van alle denken.

Ip de VUB-zegel stoat de spreuke 'Scientia vincere tenebras'  (deur weetnschap de duusternisse overwinn). De spreuke in combinoatie met een bedelzak en twi andn in mekoar gesloan, stoat symbool vo 't vrye en oungeboundn karakter van de VUB. De kleuren (oranje, wit en blauw), de kleuren van de prinselike vlagge van Oranje, verwyzn noa de stryd van de Protestantsche Geuzn en de Prins van Oranje teegn de Spanjoardn en de inquisitie in de 16e êeuwe.

## Campussen
* Campus Etterbeek, ip de grenze van Elsene, Oudergem en Etterbeek: rectoroat, de mêeste faculteitn, de Managementschole Solvay en de mêeste dienstn.
* Medische Campus Jette: faculteit Geneeskunde en Farmacie en 't UZ Brussel van de VUB. Departement Gezondeidszorg van de Erasmusogeschole Brussel, en 't sportcomplex Health City.

## Studentn en personêel
*De universitaire gemêenschap telt bykan 9000 studentn en oungeveer 2550 personêelsleedn. 

## Externe koppelienge
*Officiële website van de VUB
Ezelpôorte

thumb|right|D' Ezelpôorte

D' **Ezelpôorte** is êen van de stadspôorten van Brugge die een oenderdêel woaren van de vestingn die de stad beschermden.  Ze moe gebouwd zyn in 1369, no 't model van de Smeepôorte. Van den ôorsproenkelike constructie uut de middelêeuwn is 't er nog mo een klêen stikstje te zien. Z'is nog mo recentelik gerestaureerd.

## Zied ook noa
* Brugsche stadspôortn
Gentpôorte

thumb|right|De Gentpôorte

De **Gentpôorte** uut 1401 is èèn van de Brugse stadspôorten die een oenderdèèl woaren van de Brugse stadswallen. Z'is gebouwd deur de bouwmèèsters Jan van Oudenaerde en Maarten van Leuven, t'ope me de Kruuspôorte en de Katelynepôorte (die der nu nie mer is).  De Gentpôorte is den ènigsten van de drie die in bakstèèn gebouwd is.  Van ol de Brugse stadspôorten was den deen et mèèst strategisch geleegn: by 't begin van de weg no Gent. 

T'ope met oender andre Gruuthuse en 't Staduus is de Gentpôorte een oenderdèèl van 'Bruggemuseum' en is't een museum over de stadspôorten en de oemwallingen van de stad.

In de pôorte is 't er een nisse me een bildje van den Illigen Adriaan die de stad van de peste moest vrywoaren.

## Zied ook noa
* Brugsche stadspôortn
De Mokker

**De Mokker** is e gehucht in de Belgische gemeente Kookloare. De Mokker ligt wel ofgezounderd van 't centrum va Kookloare, moa 't is gin deelgemeente en 't ligt ip 't groengebied van Kookloare zelve, ip de boane noa Leke.

De Mokker is e parochje sichtent 1925. 't Gehucht et e modern kerksje uut 1932, voe 't grotste stik ipgetrokkn in baksteen. 't Is e driebeukige kerke ounder drie zoadeldoaken, moa zounder torre. De doopkapelle en 't oofdportoal zyn uut 1970. De patroonillige van de kerke en parochje is den Illige Paster Van Ars, Jean Vianney.

Up De Mokker weunn der à peu près 1100 menschn. 

## Oorsprounk van de name
De name "de Mokker" zoe afgeleid zyn van de persoon Hinten Mokker. Hinten is een lokale vorm van de naam Hendrik. Zen lapname mokker komt van zen karaktertrek van hele dagen te mokken. Mokken is een soorte van kriepen. Ne mokker da's één die hele dagen lopt te mokken.
6de SS-Stormbrigade Langemarck

thumb|right|<div class="center">Symbool 27ste SS-Vrywilligers-Grenadier-Divisie Langemarck
De **6de SS-Stormbrigade Langemarck** was een ounderdèèl van de Duutse strydkrachtn an 't Oôst-frount binst de Twèède Wereldorloge dat oofdzaaklik deur Vlamingen gevormd wier. 

## De ôorsproung van de name
De name Langemarck was gekoozn op basis van den eldhaftigen klank die de name van et West-Vlamse platstje gekregen aad deur de gevechtn die de Duutsers der binst den Èèste Wèreldorloge geleverd aan. D'r werd verteld da de Duutsche troepn doar anvieln ounder 't ziengn van 't Duutsch volkslied. Dat is loater ni juste gebleekn, moa 't wos ollszins 't begun van de *Langemarck-mythe*.

Vo de Duutsers moest de name Langemarck stoan vo de vrienschap tussen under volk en de Vlamingen. De Vlamingen verstounden dat eigenlik nie goed worom dan de Duutsers under brigade noemden nor een platse wadan de Duutse in den Eèste Wèreldorloge verloorn an, bist dan de Wollen by de '5de SS-Freiwilligen Sturmbrigade Wallonien' mochten goan.

## Geschiedenisse
In septembr 1941 werd er deur de Duutsers een Vlams legioen ipgericht ounder de name Freiwilligen Legion Flandern.  Olleman tussn de 17 en de 40 joar kost inschryvn.  In november vertrokken ze ols ounderdèèl van de 2de SS-gemottoriseerde infanteriebrigade no 't Oôst-frount by Leningrad, wo dan z' ol drikt in de streke van Volkov in 't gevecht gesmeetn werden vo d' anvollen van de Rûssen te stoppen en wo dan z'ol drikt under capaciteiten mosten bewyzen.  Achter zes moandn in de frountlinie te vechten, me vele verliezn werdn ze afgelost, mo in ogustus 1942 moestn z'ol were der notoe vo de anvollen van de Rûssen die Leningrad wilden ountzetten af te sloan.  
In meie 1943 kregen z'under nieuwe name van SS-Freiwilligen Sturmbrigade Langemarck. In oktober 1943 werden ze angevuld me nieuwe Vlamse en Finse vrywilligers en werden ze de 6de SS-Stormbrigade Langemarck, oungevèr 2200 man sterk.  Den dag achter Kestdag werden ze no 't frount in Oekraine gesteurd wo dan ze by Kiev en Zhitomir vochten neffest de 2de SS Panzer Division Das Reich.
In januori 1944 werden ze zelfs deur de Russen omsyngeld, mo kosten ze under, ten koste van veel doo'n en verlies van materiol der were uut vechten.

## Duutsche misleidienge
Vele Vlamsche soldoatn die meedeen me de Duutsche, en dus ôok de die van de Stormbrigade Langemarck, woarn verteld da ze streedn voe de Vlamsche zoake en teegn et goddeloze bolsevisme. Ze woarn ôok beloofd da nunder oversten Vloamiegn giengn zyn, of tenminste Vlams kostn klappn. Moa ze kwaamn bedroogn uut.  In totoal zoen der oungevèr 10.000 Vlamse vrywilligers by 't Vlams Legioen en de Waffen SS gezeetn en. Dovan zoen der oungevèr 2.000 vermist of gedood zyn.  Vele Vlamse Oostfrountsoldoatn en achter den orloge in erbarmelikke condisies in Russische kampen gezeten. In 1955 werd er een groate groep vrygeloatn en zelfs nog de 12ste meie 1962 wern der nog vier Vlamse Oostfrounters achter 18 joar Ruussische gevangnschap vrygeloatn.
1873

1870 - 1871 - 1872 - **1873** - 1874 - 1875 - 1876
't Joar **1873** is 't 73e joar in de 19e eeuwe volgenst de christelikke joartellienge.
## Geboorn
;januoari
*5 - Richard Acke, West-Vlamschn architect
;februoari
*9 - Maurits Sabbe, West-Vlamsche schryver

## Gestorvn
Pietjekuntje

**Pietjekuntjes** of **winterkeuningskes** (*Troglodytes troglodytes*, Nederlans: winterkoning of winterkoninkje) zyn klêne zangveugeltjes uut e familie va veugels die bykan ollêne vôornkomn in Nôord-Amerika. 't Pietjekuntje is 'n ênigsn van die familie die in Europa leeft.

## Uutzicht
't Zyn klêne, brune veugeltjes (de grotste kommn juste langer of 10 cantmeiter), die ier en doa e bitje lichtere strieptjes en (surtout up nundern steirt, die rechte stoat in te plekke van achter nem angt, lik van de mêeste aar veugels). Z'oudn nunder koptje ossan e bitje no beneen.

## Verspreidienge en leefgebied
Pietjekuntjes kommn verre in hêel Europa vôorn, mor oek in Azië (toet in Japan) en in Nôord-Amerika.

't Zyn (lik de mêeste veugels oel ier) in d'êeste plekke veugeltjes die in busschn leevn, mor oendertusschn en ze nunder styf goed anepast an't leevn in oopn en in bebouwd gebied.

## Leevnswyze
### Teetn
't Zyn veugels die joagn up olle sôortn fernient en up kobbn. In de wienter, at er nie vele gin fernient ne mir is, zoekn ze surtout achter bêesterie in gerretjes in boomn.

A't styf koud is, duvn ze in de wienter wel eki wegkruupn in diepe goatn in boomn (nunder Latynsche noame wult *olbeweuner* zeggn).

### Vôortplantienge
't Zyn de vintjes die nest droagn (e nest van ôoi, mos en aar planterie), oltemets mêerdere (toet zeevn) per territorium. De wuvetjes kiezn doa toune intje uut woa dan ze in leggn. Ze droagn nest in struukn of klêne bomtjes, mor oek oltemets in aar diengn (lik buuzn of e gat in e meur). 

Ze kunn drie nestn 't joar en, met ider kêe tusschn de vuuf en de achte joengn.
Steirtmêze

**Steirtmêezn** (*Aegithalos caudatus*) zyn klêne veugeltjes uut de familie van de steirtmêezn (verwant an d'echte mêezn, mo ze zyn der gin sôorte van). 

## Uutzicht
Steirtmêezn komn nie langer of 15 cantmeiter, nundern steirt derbie ereeknd (ndien is langer of nunder lyf). Z'en dus e kort en round lyvetje, dat vanboovn zwort en (doenker)bruun is, upsyts roazachtig en vanounder vuul wit of lichtbruun. Nundern kop ku hêlegans wit zyn, mo 't kun oek zworte of brune striepn up stoan. 

Van steirtmêezn is 'n bek kort en zwort en nundern steirt is oek zwort met witte bôretjes.
## Verspreidienge en leefgebied
Steirtmêezn komn vôorn in bikan hêel Europa, mor oek in Azië (toet in Japan).

Ze komn 't mêeste vôorn in busschn, mor oek wel in ovetjes of parksjes. 
## Leevnswyze
### Teetn
Z'eetn olle sôortn fernient (danze zoekn in boomn en struukn, ze komn verre nôois up de ground), mor in de wienter duvn z'oek wel notjes eetn, juste lyk aar mêezn (koolmêezn en pimpelmêezn). 
### Vôortplantienge
Nunder nest is round en toe en ze weevn ze me takkelieng, woa danze toene nog kobbenettn round doen. 't Wuvetje legt doa tusschn de zes en de twoof eiers in.
### Doenieng
Buutn 't broedsezoen leevn steirtmêezn geregeld in groep.
Hof Bladelin

thumb|Hof Bladelin
Et **Hof Bladelin** is geleegn in de Noldestroate (Nederlands: *Naaldenstraat*) 19-21 in Brugge.  't Oudste gedéélte wier gebouwd deur Pieter Bladelin, ééste roadgever van Filips den Goein, schatbewoarder van d'Orde van et Gulden Vlies en beheerder van d'ertogelikke bezittiengn. 

Pieter Bladelin veruusde in 1451 no Middelburg, en stadje ten Nôordn van Brugge dat ie zelve gesticht aad. In 1466 vereurdet ie z'n eigendom aan de Italioanse bankiersfamilie de' Medici, die ip da moment de belangrykste geldschieters woaren van den ertog van Bourgondië. 

Den ééstn de' Medici die der weunde was Piero. In 1469 liet ie 't gebouw an z'n zeune Lorenzo die in 't zelste joar me Clarice Orsini trouwde. De binnentuun wor nog oltyd versierd met twéé medaljongs van die twéé. 

In 1472 verkocht Pieter Bladelin z'n eigendom aan de de Medici's die under bankfiliaal oundertussen in d'anden van Tommaso Portinari gegeven aan, die der vanaf 1480 introk. Portinari zorgde der voaren dan ze failliet goungen en in 1497 wierd et uus verkocht an de Heer van Fiennes, ridder van et Gulden Vlies.

Et Hof Bladelin is nu e musee en et klôoster van de Zusters van de Zeven Weeën, e West-Vlamsche orde. D'er zyn ôok serviceflats vo bejoarden in ounder gebrocht.

## Externe koppelienge
*Hof Bladelin ip Inventaris Bouwkundig Erfgoed
Lier

**Lier** is e stad in de provinsje Antwerpn. D’r wunt mêer of 38.000 man. 

De bynoamn van de Lierenoars zyn *Schoapekoppn* en *Pallieters*.
 
## Geschiedenisse
Lier zoudt esticht zyn deur Gummarus van Lier, een eiligen die leefde in ‘n VIIIsn êeuw. In 1212 krêeg Lier de titel van stad.

## Toerisme
* Bekendst van ol is de Zimmertôorn: e tôorn in 't centrum met e hêeln oop functies. Je kut d'rop leezn oe loate da 't is, wuffern doatum da me zyn of dat oog of lêeg ty is, oe dat de zunne stoat, enzovôors.
* De Klêene Nete vloeit er in de Grôte Nete. Je kut, juste lik in Brugge, toertjes moakn me de bôte op 't woater.
* Liers Vlaaike: e klêen round gebaksje va kandysuker e 4 kruudn.

Ofbeeldienge: Zimmertoren volledig.jpg|De Zimmertôorn
Ofbeeldienge: Gummaruskerk.jpg|De kerke, enoemd na de stichter van de stad
Ofbeeldienge: Varenopdenete.jpg|Voarn op de Nete 


## Bekende Lierenoars
* Felix Timmermans (1886-1947), schryver
* Gaston Eyskens (1905-1988), polletieker
* Jan Ceulemans (1957), foetboller

## Sport
*Foetbol
**Lier et 2 ploegn die in d'ogste reeksn foetbolln: SK Lierse in Êeste Klasse, en Lyra in Vierde Klasse 
*Kano en Kajak
**Koninklijke Kano Club Lier
**Lierse Kayak Club Anderstad

## Externe koppelienge
* Officieeln website van de stad
Paul De Wispelaere

thumb|Paul De Wispelaere (1968)
**Paul De Wispelaere** (Assebroeke, 4 juli 1928) is e schryver. In 1998 krêegn de grotste ounderscheidieng die e schryver in 't Nederlands ku krygn: de Prijs der Nederlandse letteren.

## Ze leevn
Achter ze loager volgtn Latyn-Grieks an Sint-Lodewyks in Brugge. Doarachter goatn na Gent voe Germaanse filologie te studeern.
In de joarn '50 goat'n na Borgerhout goa weunn. Van 1972 toet 1992 is De Wispelaere ooglêroare Nederlandse Letteren an 'n Unief in Antwerpn. Achter ze scheidieng kêertn were na de Vloanders: êest na de streke round Brugge, loater na Moerbeke-Moaldegem.

## Ze werk
Ze romangs trekkn, surtout in zyn begunperiode, goed op de styl van de Fransche *nouveau roman*. Over ze thema's zegtn zelve: 'Als er één thema in mijn werk voortdurend aanwezig is, is het dat van de tijd. Van het besef van vergankelijkheid, van de dingen die verloren gaan'.
Over zyn plekke in de Nederlansche literatuur schrêef Paul de Wispelaere: 'In Vlaanderen een halve Hollander, in Holland eentje uit Vlaanderen'.

## Bibliografie
* Fantasia (veroal, 1954)
* Lautering (veroal, 1954)
* Lea (veroal, 1954)
* De verukkelijke glimlach (veroal, 1955)
* De andere man (veroal, 1956)
* Viviane (veroal, 1956)
* Het examen (veroal, 1956)
* Scherzando ma non tropo (romang, 1959)
* Het verhaal van Bérénica (veroal, 1960)
* Victor J. Brunclair (essay, 1960)
* Hendrik Marsman (essay, 1961)
* Een eiland worden (romang, 1963)
* Mijn levende schaduw (romang, 1965)
* Literatuur als therapie en mythe (essay, 1965)
* Dagboekfragmenten (dagboek, 1966)
* Het Perzisch tapijt (essay, 1966)
* Het vat der Danaïden (essay, 1967)
* Met kritisch oog (kritiekn, 1967)
* Facettenoog (kritiekn, 1968)
* Drie realistische fabels van Sybren Polet (essay, 1968)
* René Gysen of het gevecht met de realiteit (essay, 1970)
* Paul-tegenpaul 1969-1970 (dagboek, 1970)
* Een Vlaming bekijkt Nederland (essay, 1972)
* Karel Van de Woestijne. De boer die sterft en andere verhalen (bloemlezieng, 1973)
* Jef Geeraerts (essay, 1973)
* Het proza 1966-1971 (essay, 1973)
* Jan Walraevens (essay, 1974)
* Louis Paul Boon, tedere anarchist (essay, 1976)
* Een dag op het land (romang, 1976)
* Wereld in teksten 1 t/m 6 (bloemlezieng, 1973-1977)
* Tussen tuin en wereld (romang, 1979)
* Mijn huis is nergens meer (romang, 1982)
* Ivo Michiels. Het afscheid (essay, 1982)
* Indruk 83. Wat schrijvers schrijven (bloemlezieng, 1982)
* Vlaamse verhalen na 1965 (bloemlezieng, 1984)
* Brieven uit Nergenshuizen (roman, 1987)
* De broek van Sartre en andere essays (essays, 1987)
* Het verkoolde alfabet (dagboek, 1992)
* Tekst en context (essay, 1992)
* Bar en bizar. Ontsluierde geheimen (bloemlezieng, 1993)
* En de liefste dingen nog verder (romang, 1998)
* Herman De Coninck. Het proza (2 delen, bloemlezieng, 2000)
* Het land van de mosseleters. 150 jaar Vlaamse vertelkunst (bloemlezieng, 2002)

## Bronn
* Schrijversinfo.nl
* Louis Jacobs
ANZAC Day

**ANZAC Day** is e vryen dag met e grôte importensje in Australië en Nieuw-Zêeland. E volt op 25 april. 
ANZAC is d'ofkortieng vo Australian and New Zealand Army Corps.

## Geschiedenisse
Op 25 april 1915 vochtn d'Australiërs en de Nieuw-Zeelanders teegn de Turkn in 'n Êestn Weireldôorlog, by Gallipoli (*Turks: Gelibolu*). De Turkn dein mei met de Duutschers. De Geallieerdn wilnde deurebreekn na Constantinopel (da nu Istanbul noemt) en azo Turkeye rap uut 'n ôorlog krygn. Moa 't plan mislukte: in acht moandn tyd goengn d'r 8.000 Australische soldoatn dôod. 

## Vandoage
Ouk ol en ze verlôorn, d'Australiërs zyn preus op de soldoatn die by Gallipoli evochtn en. Moar op ANZAC Day peizn ze ouk an ol nunder soldoatn die in d'ôorlogn esneuveld zyn: z'oudn overol te lande 1 of 2 menuutn stilte, ze leggn bloemn by de groavn, en ze speeln 'n Last Post.

## Externe koppelienge

* Website van d'Australische regerienge
* Tekste van ''And the Band played Waltzing Matilda'', e numer van Eric Bogle over oundermeer ANZAC Day.
De Dolfijntjes

**De Dolfijntjes** is de muziekgroep round acteur Wim Opbrouck. 

De groep is ountstoan in 't begun van de joarn '90. Ze speeln mêestol covers va bekende liedjes, moa geevn d'r een eigen droai an. Ze moakn dikkers de mêest ounmeuglikke medleys  De groep is ol eki e *turbobalorkest* enoemd.

## De leedn
*Wim Opbrouck: trekzak & zang.
*Wim Willaert: trekzak & zang.
*Luc Byttebier: bas.
*Marc Holvoet: gitaar & zang.
*Dick Vanhoegaerden: drums & percuusje.

D'r is ouk de uutgebreide Dolfijntjes XL en XXL: ton pakkn ze nen extra percussionist en bloazers mei.

## Discografie
**BUK* (1998, live album)
**De Dolfijntjes* (2008, studio album)

## Externe koppelienge
*Nundern website

De Dolfijntjes waar mijn nonkel Luc Byttebier in meespeelt, hebben een nieuwe cd, namelijk Oltid Dezelfste, gegroet ! ! !
4 juli

## Gebeurtenissn
* Amerikoansn nationoale fêestdag

## Geboorn
* 1928 - Paul De Wispelaere
* 1929 - Jerome Clinckemaillie
* 1972 - Nina Badrić, Krowoatische zangeresse
1902

1899 - 1900 - 1901 - **1902** - 1903 - 1904 - 1905
't Joar **1902** is 't 2e joar in de 20e eeuwe volgenst de christelikke joartellienge.
## Geboorn
;februoari
* 27 - John Steinbeck
;juli
* 15 - Jean Rey
## Gestorvn
27 februoari

**27 februoari** is den 58stn dag van 't joar in de Gregorioansche kalender. Der volgn nog 307 doagn (308 doagn in e schrikkeljoar) toet 't ende van 't joar.

## Geboorn
* 1807 - Henry Longfellow, Amerikoanschn dichter en schryver
* 1902 - John Steinbeck, Amerikoansche schryver
## Vierienge
*Nationale Fêestdag in de Dominicoansche Republiek
6 juni

**6 juni** is den 157stn dag van 't joar (158stn dag in e schrikkeljoar) in de Gregorioansche kalender. 't Volgn nog 208 doagn toet 't ende van 't joar.

## Geboorn
* 1799 - Alexander Poesjkin
* 1934 - Albert II van België

## Gestorvn
* 1251 - Willem II van Vloandern
* 1932 - Omer Verschoore
* 1978 - Lucy Monti
1799

1796 - 1797 - 1798 - **1799** - 1800 - 1801 - 1802
't Joar **1799** is 't 99e joar in d' 18e eiwe volgns de gregorioansche kalender.
## Geboorn
;juni
* 6 - Alexander Poesjkin

## Gestorvn
* Jan Garemijn
;december
* 14 - George Washington
1837

1834 - 1835 - 1836 - **1837** - 1838 - 1839 - 1840
't Joar **1837** is 't 37e joar in de 19e eeuwe volgenst de christelikke joartellienge.
## Geboorn
;meie
* 21 - Karel Callebert
* 24 - Gustaaf Flamen
## Gestorvn
;februoari
* 10 - Alexander Poesjkin
Ex-drummer

*Nen boek van Herman Brusselmans, Ex-drummer (boek)
*De verfilmienge van da zelste boek in 2007, zie: Ex-drummer (film)
Onze-Lieve-Vrouwe van Meetkerke

thumb|<center>Onze-Lieve-Vrouwe van Meetkerke
**Onze-Lieve-Vrouwe van Meetkerke** is e miraculeus Mariabeeldje dat in d' Onze-Lieve-Vrouwekerke van Meetkerke stoat.

## Legende
Volgns de legende hen der Blanknbergsche visschers in de 16ste êeuwe e Mariabeeldje uut de zêe ipgevist. Ze zettegn 't in e kapelletje by 't strange moa de volgndn dag lag 't beeldje were buutn in 't zand. De visschers hen 't ton noa de kerke van Uutkerke gebrocht moa den dag derachter lag 't were ip 't strange en 't zelfste gebeurde achter dan ze 't in de kerke van Vlissegem gezet han.

Ten ende road hen ze 't beeld vastegeboundn ip de rik van een ezel en de bêeste loatn loopn deur de Polders. Uutendelik is 't gestopt vo de kerke van Meetkerke en doa stoat 't beeld nu nog alsan.

## Visschersbedevoart
Ieder joar de zundag achter Ons-Hêer-Hemelvoart ist er sedert 1861 e bedevoart van de Blanknbergsche visschers. Ze kommn 's nuchtens vroeg te voete van Blanknberge noa Meetkerke en droagn ton 't beeld round in 't dorp ip under schoern. Round 't joar 1900 hen z' e model van e Blanknbergs schip an de kerke gegeevn. Den band tusschn Blanknberge en Meetkerke het alsan bluuvn bestoan.


Onze-Lieve-Vrouw van Meetkerke 03.JPG|Miraculeus beeldje in de kerke van Meetkerke
Blankenbergs gebed OLV van Meetkerke.JPG|Blanknbergs gebed by 't beeldje 
Blankenberge OLV van Meetkerke.jpg|Ipschrift an de ingank van de Sint-Rochuskerke van Blanknberge
19 december

**19 december** is den 353stn dag van 't joar (354stn dag in e schrikkeljoar) in de Gregorioansche kalender. 't Volgn nog 12 doagn toet 't ende van 't joar.

## Geboorn
*1683 - Filips V van Spanje
*1972 - Alyssa Milano
## Gestorvn
*1442 - Elisabeth van Luxemburg
16 september

**16 september** is den 259stn dag van 't joar (260stn dag in e schrikkeljoar) in de gregorioansche kalender. 't Volgn nog 106 doagn toet 't ende van 't joar.
## Geboorn
* 1924 - Lauren Bacall, Amerikoansche actrice
* 1927 - Peter Falk, Amerikoanschn acteur
* 1934 - George Chakiris, Amerikoanschn acteur
* 1939 - Breyten Breytenbach, Zuud-Afrikoansche schryver, dichter en kunstschilder
* 1947 - Luc Van den Bossche, Vlamsche pollitieker
* 1956 - David Copperfield, Amerikoanschn illusionist
## Gestorvn
* 1343 - Philippe (37), groaf van Évreux en keunienk van Navarra
* 1696 - Lambert Pietkin (83), Luuksche componist, dirigent en organist.
* 1736 - Gabriel Fahrenheit (50), Pools-Duutsche nateurkundign 
* 1941 - Valerius De Saedeleer (74), Vlamsche kunstschilder
* 1977 - Maria Callas (53), Amerikoansche operazangeresse
* 1980 - Jean Piaget (84), Zwitsersche psycholoog
5 september

**5 september** is den 248stn dag van 't joar (249stn dag in e schrikkeljoar) in de Gregorioansche kalender. 't Volgn nog 117 doagn tout 't ende van 't joar.
## Geboorn
* 1187 - Louis VIII, keunienk van Vrankryk
* 1638 - Lodewyk XIV
* 1938 - Cyr Frimout
* 1946 - Freddie Mercury
* 1973 - Rose McGowan
* 1978 - Annelies Verlinden, Vlamsche politica
[thumb|left|Portret van [Lodewyk XIV]]


## Gestorvn
* 1235 - Hendrik I van Broabant
* 1901 - Henri Horrie
Bekaert

**Bekaert** is e West-Vlams bedryf da stoaldroad-, metoal- en gavanseerde productn makt. Under nen ôofdzetel es in Zwevegem, an 't de voart Kortryk-Bossuut.
Bykans den helft van 't centrum van Zwevegem es van Bekaert.

## Geskiedenisse
* Bekaert is in 1880 gesticht gewist deur Leo Bekaert. In 't begun maktigen ze ollêne stekkerdroad. De vele boern uut de streke zochtn etwuk om nunder wêe mee of te zettn.
* In de joarn achter 1920 verleggen ze nunder oek na de reste van Europa en sedert de joarn '70 veroovern ze de hêle weireld. Nu voe 't moment zittn ze ol in 120 landn en doen 't goe in China.
* Op nunder gebied zyn ze e weireldspeler. Ze zyn ook zodoanig grôot da ze openoomn zyn in de Bel-20: 'n index me twintig belangryke bedryvn die tope angeevn of da de beurze goed of slicht droait.

## Externe koppelienge
* Officieeln website
Jeniver

**Jenivers** (Nederlans: *aalbessen*) zyn de vruchtn van e struuke uut de familie Ribes.  G'eit ze in 't wit en, mêer bekend, in 't rôod.  Vandoage den dag zyn der ook ol vele variantn van verschillige grotte en kleur geselecteerd gewist.

De vruchtn zyn ietske klinder dan ne marbel grôot en angn an de struuke in troskes.
Van jenivers wordt er in oeze streekn vele konfiteure gemakt.  Ge kunt ze ôok were vindn in fruuttoartn.

Een ander sorte bessn eit zworte bessn in plekke van rôo of witte. Die sorte wordn poaters genoemd.